en en es en fi fi fi fi fi en en fi fi fi fi en en fi fi fi en en fi fi fi fi en en fi fi fi en fi fi fi fi en en fi fi fi fi fi fi en en fi fi fi fi en en fi fi fi fi fi fi fi fi en en fi fi fi en en nl fi fi fi fi fi en en et fi fi fi fi fi en en fi fi fi fi en en fi fi fi fi en en es es fi fi fi fi en en fi fi fi fi fi en en fi fi fi fi fi en fi fi fi en en fi fi fi fi fi en en fi fi fi fi fi en en fi fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en en da da en da cs en en cs en fi fi fi fi fi fi fi fi fi fi nl et fi fi es fi fi fi fi fi fi en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Tapasimme pienen pojan joka sanoi naamioituneensa risun taa ja katselevansa lintuja. Risussa oli kuivuneita ruohoja. Lapset ovat luovia luonnostaan.
Näimme kaksi kuollutta lokkia kellumassa jokirannassa. Liekö reviiririitoja tai tauteja. Jos kuolleita lintuja tulee lisää, täytyy huolestua. Kävelimme torille ja totesimme olevamme väärässä paikassa. Kävimme kahvilla jossakin monista kahviloista jotka eivät sykähdytä. Välillä satoi räntää, vettä ja tuuli lujaa. Aurinkoakin oli hetken.
Räntää sataa. Vappu on ylihuomenna. Perinteikäs vasemmiston Vappu Vanhalla Suurtorilla. Toivottavasti ei sada räntää.
Perinteistä puheen ollen : äitini 91, kohta kaksi, kertoi paistavansa munkkeja kuten aina Vapuksi. Hetken olin kauhuissani kännykkä kädessäni, mutta sitten selvisi että pikkusiskoni oli mukana paistamassa.
Minulla ei ole perinteitä vapun suhteen, paitsi että minusta tulee vappuna aina punainen.
Kuvassa oleva lasiseinäinen funkistyylinen talo on entinen leipomo Lonttisissa. Leipomon lopetettua, se remontoitiin asunnoksi. Nyt sitä myydään erillistalona. Liikaa lasipintaa pestäväksi minulle. Mielenkiintoinen asunto ilman seinänaapureita.
Tänään oli lämmintä +10, aurinko paistoi lämpimästi kun istuimme duunarikahvilassa torilla. Meidän piti mennä kävelemään jokirantaa teatterisillalle asti, mutta se täytyy toteuttaa myöhemmin. Poikkesimme kirjastoon ja löysin sieltä Ulla-Leena Lundbergin Sade kirjan. Siitä kerron myöhemmin lisää. Kirjasto on pelastus monelle pissahätäiselle. Lisäksi siellä on mielenkiintoisia näyttelyitä.
Turun kauppatorilla oli väriloistoa tänään. En kuitenkaan uskaltanut ostaa, tyydyin ainoastaan katselemaan. Sää olisi lämmin jos kylmä tuuli ei latistaisi sitä. Violetit orvokit ovat suosikkejani, mutta kyllä muutkin värit kelpaavat.
Mistä tulee hokema että orvokki on ahkera. Missä mielessä ahkera. Ehkä se yhdistetään vaatimattomaan duunarinaiseen. Minusta hokema on pöhkö.
Vaisteentalon seinässä on tällainen taideteos. Sääli että aurinko oli pilvessä kuvan otto hetkellä.
Rauno Lahtisen Punainen Turku on hyvinkin kaiken kattava kirjoitus 1917-1918 tapahtumista ja miten kaikki alkoi ja päättyi. Vai liekö päättynyt vieläkään, sillä asiat muuttuvat muuksi ja ovat kuitenkin samat. Jokaisen turkulaisen kuuluisi lukea tämä jo senkin vuoksi että ymmärtäisivät turkulaisten toimintamalleja, historiasta puhumattakaan. Itseäni kiinnostaa naisten osuus taistelijoina ja organisoijina ja toteuttajina. Ja sitten ovat ne naiset jotka seurasivat miehiään vankileireille lastensa kanssa.
Kirja on perusteellinen ja kiitos siitä.
Kävelin pitkin Jarrumiehen katua ylös. Erään puutalon kohdalla oli tällainen sähkökaappimaalaus. Sateenkaari, ankkuri ja pupu.Hyvä tarina jos haluaa niin nähdä.
Turussa oli aamulla jalkarätin kokoisia räntähattaroita. Nyt on taas puhdas ilma, aurinkoa ja tuulta. Ei kovin lämmintä.
Tässä on pieni matkaikonini. Pidän tästä ikonista.
Näin kaksi kuollutta lintua kävellessäni jokirantaa kotiin: joessa kellui lokki, naakka puolestaan oli heitetty maatuvan puun rungolle. Rotan raatoja on näkynyt kotikadullamme monta. Mistä moinen raadollisuus. Luulisi tuon ikonin olevan ristiriidassa tekstin kanssa mutta tarkemmin ajatellen ihmisen raadollisuus ja vallalnhalu ovat nähtävillä vähän joka puolella.
Kauneutta voi löytää myös raadollisuudesta. Sen havaitseminen on kiinni asenteesta sillä joskus asenne haittaa näkemistä ja tarkastelu jää vaillinnaiseksi. Tämän opetti yksi opettaja kauan sitten, ja on kyllä vieläkin vaikeaa löytää kauneutta kuolleen rotan ruumiista, tai linnuista.
Tänään Turussa on +5 astetta. Aurinkoista ja sateen jälkeen puhdasta.
En ole liittynyt Moskovan patriarkaatin kirkkoon Turussa, en edes tiedä miten sinne pääsee sisälle. Kaikki instituutiot ovat minulle vaikeita.
Posted by quijote at 9:49 AM No comments:
Sunday, April 23, 2017
Jos veisin kuunliljan unohdetun haudalle
Sääli ettei juhlavalaistus näy ikkunoiden läpi. Kurjaa kun noita autoja ja pysäkkejä on noin paljon kirkon edessä. Metropoliitta Ambrosius oli kuulemma lempeä ja suvaitsevainen. Isä Petri Ratilainen ja isä Andreas toimittivat kuulemma palvelusta, luulen että myös kirkkoherra oli paikalla. Isä Petri on ollut pappina 30 vuotta. Joku hieno rouva osoitti mieltään ehtoolisjonossa, mutta hienot rouvat ovat sellaisia, eikä niistä voi olla aina varma. Huonoa käytöstä neuvoston jäseneltä ja kirkkovaltuustoedustajalta.
Kuka hoitaa hautausmaamme hyvää tekevien Jumalanpalvelijoiden haudoista jos heillä ei ole omaisia. Joku oli väittänyt että ulkopuolisilla ei ole hautaoikeutta(!) hoitaa niintä. Eli, jos veisin Mataleenan nimissä kuunliljan jonkun unohdetun haudalle, niin joudunko syytteeseen jostakin minulle tuntemattomasta syystä. Hautausmaalla on ainakin kaksi todella merkittävää hauta jotka ovat unohdukden tilassa, toinen entinen kanttori( ei Torhamon) ja toinen rikkaat sisarukset jotka jättivät seurakunnalle arvokasta omaisuutta. Toivottavasti on tallessa, ei "Panamassa". Olisi syytä muistaa näitäkin hyväntekijöitä.
Turussa tänään +6 astetta, puolipilvistä ja tuulista.
Posted by quijote at 7:09 PM No comments:
Saturday, April 22, 2017
Tänään satoi vettä rankasti
Silmiini osui ilmoitus jossa kerrottiin Turun ortodoksisen kirkon praasniekasta ja lopuksi kerrottiin attä kaikki ovat tervetulleita. Minusta on itsestään selvää että kaikki ovat tervetulleita. Ei tässä elitismissä ole vielä niin pitkälle menty että vain elitistit kutsutaan.
Toki rasvainen nuttura ja kirpparilta kootut asusteet herättävät närää. Nämä "porvarisrouvat" eivät ole niitä, jotka pelastavat sieluaan vapaaehtoisilla hyvillä töillä, kuten 1800-luvun rouvat antoivat apua köyhille mutta eivät halunneet heidän nousevan köyhyydestä. He eivät tehneet yhteiskunnallisia parannuksia, he leikkivät rikasta rouvaa, jotka kuvittelivat olevansa hyväntekijöitä ihmisille joita eivät edes halunneet tuntea lähemmin. Nämä rouvat kirkossamme kuuluvat keskiluokkaan, he eivät halua luopua saamistaan eduista. Olisi hauska tietää miten heidän lapsensa sijoittuvat luokkayhteiskunnassa.
Nämä rouvat kirkossamme kuvittelevat olevansa jotain aivan erityistä. Minusta heille pitäisi kertoa tarina munkista joka löysi nöyryyden kompastuessaan lätäkköisellä tiellä ja saatuaan paskaa suuhunsa.
Yksi seurakuntalainen luuli että tämä juhla olisi komentajakapteenin poliittisen menestyksen kunniaksi ja ihan piispakin paikalla. Ei nyt sentään niin pitkällä olla. Neuvoston henkilöt saapuvat tietenkin näytille, heitä ei muuten kirkossa näe.
Joillekin on elämäntapa asua puutalossa, syödä kasvispainotteista ruokaa ja ostaa vaatteensa kierrätyksestä. Maailman vesivarat ovat rajalliset ja käyvät rajallisemmiksi koko ajan, voi olla että hiustenpesu käy harvemmaksi kuin nykyään.
Tänään satoi vettä rankasti kun kävin hapankaali ja hapankurkkukaupassa. Suosin vegelevitteitä, kartan eläinrasvoja. Paluumatkalla olin vähällä pudota jokeen. Jotkut heittelevät kaljatöjkkejään vedenrajaan, minulla on tapana siivota jokirantaa kulkiessani ja totesin etten ole enää yhtä notkea kuin joskus muinoin.
Turussa +6 astetta, kosteaa ja tuulista.
Posted by quijote at 4:31 PM No comments:
Thursday, April 20, 2017
Jossakin parkkipaikoista oli jännä valon ja varjon kohtaaminen. Valkorunkoisia koivuja riittää. Tuohta käytettiin ennen vanhaan rakennusmateriaalina taloissa ja saunoissa. Koivuja vainottiin Suomessa 1960-luvulla, samoin kuin sininen, tai musta perunalaatu hävitettiin tehoviljelyn seurauksena kokonaan. Suomalaisilla on tapana vainota kuoliaaksi vähän kaikkea kun ruvetaan vainoamaan.
Turussa tänään +6.4. Koleaa ja aurinkoista. Katselin valtuuston juhlaistuntoa. Juhlaluento oli hyvä. Sitten puheenjohtajan pöydässä söhlättiin ja joku sanoi:Vittu. Nyt puheenjohtaja vaihtui vihreään. Kokoomuksen ja demareiden akseli murtui. Näyttää hyvältä.
Posted by quijote at 9:53 AM No comments:
Wednesday, April 19, 2017
Viktor Vasnetsovin Pyhän kolminaisuuden kuvaus. Pyhähenki on näissä maalauksissa aina kyyhkysen muodossa.
Isyys kirkkokunnassamme on tutkimisen arvoin en asia, varsinkin nyt kun kirkko, kuten ympäröivä yhteiskuntakin, on jakautunut. Jokainen saa itse tykönänsä miettiä tätä isä käsitettä ja mitä se nykyään pitää sisällään. Joskus tulee mieleen jopa "isänmurha" joka on murrosikäisten poikien itsenäistymiseen kuuluva vaihe.
Kuulin että metropoliitta Ambrous tulee Turkuun praasniekkaan viikonloppuna. Tämä Pyhän marttyyrikeisarinna Aleksandran muistopäivä on merkityksellinen lähihistoriallisesti.
Lähdin tästä talosta luopumisen haikeudessa.
Palasin Turkuun iloa tuntematta.
Posted by quijote at 7:06 PM No comments:
Friday, April 14, 2017
Yöllä oli pakkasta ja kylmää. Nyt keskipäivällä on jo lauhenpaa. Aurinko siivilöi valoa pilvien raoista. Sininen on huikeaa silmälle. Lumen kohtaaminen auringon kanssa synnyttää kirkkautta. Kävelin Vinkaran vaaran puoliväliin, yläosa oli hankiaisen vallassa. Kuvassa Koiteretta, jäätä ja lunta. Tuo järvi on ollut elämänlähde monessakin mielessä. Se on ollut kulkutie muualle ja toisaalta se on ruokkinut asukkaita.
Täältä olen oppinut suurpiirteisyyttä elämän arvojen suhteen. Nämä ihmiset ovat osanneet laittaa asiat tärkeysjärjestykseen elämän kovassa saatossa. Ajattelen, että ennen juhla oli juhla ja sitä kunnioitettiin, nyt arkisuus on kaikkialla ja käsitys juhlan merkityksellisyydestä on hämärtynyt.
Huomenna kokoonnumme kaikki täällä olevat lapset perheineen äitini 91, luo. Hän on edelleenkin elämässä kiinni ja hoitaa asiansa ja pää pelaa kuin partaveitsi. Joskus ettonekin on tietysti tarpeen.
Paikka jossa olen, on vanha kotitalomme. Hiljaisuudessa kuulee outoja ääniä: tuvan ovi npsuu, aivan kuin joku tulisi sisälle ja avaii välieteisen oven. Nurkissa kopisee ja natisee. Lattiatkin ovat alkaneet narista omia aikojaan.
Luin Erkki Tuomiojan kirjan Häivähdys punaista. Äitini näki kirjan ja kiinnostui siitä ihan hirveästi, ja lainasin sen hänelle. Pidän tuosta kirjasta ja Tuomiojan tyylistä kirjoittaa. Hella Wuolijoki oli varmasti erityisihminen tai edellä aikaansa jossakin suhteessa.
Posted by quijote at 12:42 PM No comments:
Monday, April 10, 2017
Valkoiset koivut varhaiskevään maisemassa. Venäläisille valkorunkoiset koivut ovat pyhiä, niitä näkee taiteissa symboleina. Pietari Suuri huvitteli katselemalla kun hovineidot kyykkivät viehkeästi koivikossa. Heidät oli opetettu miten kyykitään sulokkaasti Tsaarin katsella.
Ajoimme läpi Suomen itärajalle ja näimme kauniita valkoisia koivunrunkoja, joiden latvat hohtivat violettisina, mikä taas enteilee hiirenkorvia sitten myöhemmin.
Saunan lämpö on saatu aikaan koivuhaloilla. Vanha leivinuuni on lämmin. Kaukana kavala maailma.
Posted by quijote at 7:28 PM No comments:
Friday, April 7, 2017
Tässä hieman harakan arkkitehtuuria.
Lähden taas Karjalan laulumaille joksikin aikaa. Siellä lienee lunta vielä ja järvi jäässä. Kotimies asustelee talossamme. Näinä levottomine aikoina ei voi enää olla varma mistään. Kaikkinainen paha on näköjään siellä missä sitä vähiten luulisi olevan. Toivottavasti pääsiäisuhreja ei tule missään päin maailmaa.
Posted by quijote at 4:40 PM No comments:
Thursday, April 6, 2017
Dimitri Zhilinskin maalaus Dios con nostros, 1991
Erääseen ortodoksiseen seurakuntaan valittiin uusi kirkkoherra. Oli karmeaa ja ennekoivaa miten hänet otetaan vastaan kun luin kommentin että:" Ei hän täällä tule kauan olemaan, seurakuntalaiset tekevät hänen olonsa sietämättömäksi ja vainoavat häntä. Sitten seurasi kossupullokommentti kanslian pöytälaatikossa. Lisäksi epäiltiin mielenterveyttä ja sukupuoli-suuntautuneisuutta." (Tällaiset epäkristilliset tavat ovat tuttuja jo Turun seurakunnan lähihistoriassa.)
Minusta Kristilliseen etiikkaan kuuluu tukea ja rakkaudellisesti toimia että uusi työntekijä onnistuisi työssään. Seurakunnissa ei pitäisi olla syrjäyttämistä, eristämistä, vainoa, eikä rakkaudettomuutta.
Minulla oli Turun ajoilta suorastaan iljettäviä kokemuksia siitä miten helposti puukotetaan selkään, levitetään perättömiä juttuja ja miten likaista peliä pelataan kirkkokuntamme kulisseissa. Totta on että miehet käyttävät toisen laisia keinoja kuin naiset, johtuen siitä että miehet ovat ortodoksisessa kirkossa suoria vallankäyttäjiä, naiset käyttävät epäsuoraa, mutta ei suinkaan vähäistä vallanvaikuttamista. Ja miten lopultakin uskollisesta lampaasta voi tulla susi paimenelle, kun luvataan jotakin, mistä ei sitten tulekaan mitään kun paimen on jo "tapettu".
"Opi elämään ortodoksisessa yhteisössä, mutta muista että halaaja saattaa iskeä toisella kädellä tikarin selkääsi." Näin sanoi eräs ortodoksinen pappi.
Posted by quijote at 11:32 AM No comments:
Wednesday, April 5, 2017
Kristuksen kirkastuminen, 1907 Malevitsh
Katzimir Malevitsh: Taivasten voitto, 1907. Malevitsh alkuajan maalausten arvoituksellisuus ei ole koskaan ratkennut. Hänellä on tällaisia "Freskon osa" maalauksia enemmänkin. Taivasten voitto on luultavasti juuri tällainen osa kokonaisuudesta, mutta selvästikin se on uskonnollinen maalaus, joka liittyy Kristuksen kirkastumiseen.
Metroissa tapahtuneet räjähdykset ovat yleensä tapahtuneet kaukana meistä, siksi Pietarin metroräjähdys palautti reateetit että kaikkea voi tapahtua ihan missä tahansa. Pietarin metroräjähdys tuli lähelle: me emme ole erillinen saareke pahuuden tavoittamattomissa.
Turussa lämmin aamu. Pilvistä ainakin nyt.
Ajattelin yöllä että mitä voisi tehdä Lintulan luostarin hyväksi. Nämä nöyrät puurtajat jäävät selvästikin Valamon varjoon taloudellisesti. Ensi kesän entisen navetan remontointi muuhun käyttöön tarvitsisi ammattiosaamista ja talkoolaisia ja tietenkin riittävän butjetin. Tule apuun EU. Nämä ovat minun omia ajatuksiani kuulemani perusteella. Toivottavasti kukaan ei tule mustasukkaiseksi.
Posted by quijote at 8:47 AM No comments:
Tuesday, April 4, 2017
Aleksei Jegorov, Pako Egyptiin 1820-luku
Kannanottoni Turvapaikan kielteisiin päätöksiin ja pakkolähetyksiin Afganistaniin. Jotain on pielessä toimintatavoissa kun kielteisen turvapaikkahakemuksen saaneita haetaan kotoa aamuyöllä.
Neuvostoliitossa oli samanlainen käytäntö kun henkilöitä lähetettiin työleireille mielivaltaisesti, koska luvut olivat tärkeämpiä kuin ihmiset. Meidän hallituksemme haluaa päästä eroon niistä jotka todella tarvitsevat turvapaikan, epäilen vahvasti että hallituksen motiivit ovat itsekkäät.
Tulevaisuudessa, kun ilmastonmuutos alkaa todella ilmetä voimassaan, ilmastopakolaisia lähtee nälkää pakoon paljon. Heillä ei tule olemaan vaihtoehtoja. Eikä ole meilläkään jos puhdasta vettä yksityistetään ulkomaisille yhtiöille.
Älkäämme unohtako että Jeesus on kuuluisin pakolainen kautta aikojen.
Posted by quijote at 5:31 PM No comments:
Maksim Vorobjov kävi Pyhällä maalla
Näkymä Pyhän haudan kirkosta Jerusalemissa, 1820-luku. Taiteilija Maksim Vorobjov. Taulun alareunassa on pieniä rukoilevia hahmoja polvillaan. Niitä ei reota kuvassa kunnolla.
Vorobjov sai komennuksen matkustaa 1820-1821 keisarillisen diplomaattisen valtuuskunnan mukana Lähi-Itään, Syyriaan ja Palestiinaan. Keisarin tarkoitus oli että valtuuskunta suorittaisi mittauksia Jerusalemin pyhillä paikoilla Moskovan kuvenementtiin rakennettavaa uuden Jerusalemin Ylösnousemuksen luostaria varten. Matkan aikana Vorobjov ikuisti akvarellein ja piirustuksin kaupunkinäkymiä, Kuolleenmeren ja Rhodoksen maisemia, sekä Jerusalemin kirkkojen sisä- ja ulkokuvia. Palattuaan kotimaahansa hän maalasi useita maalauksia näistä aiheista.
Posted by quijote at 4:17 PM No comments:
Monday, April 3, 2017
Runoilija Jevgeni Jevtusenko kuoli
Venäläinen runoilija Jevgeni Jevtusenko on kuollut. Hänet haudataan suuresti ihailemansa kirjailija Boris Pasternekin viereen. Kaksi kirjailijaa, kaksi näkijää katsovat tähtiin hiljaa, suurkaupungin kohina ylittää melutason, järjestelmät kaatuvat aikansa elettyään. Jevgeni Jevtusenko oli minun mielestäni suojasään runoilija ja hänen runoelmansa Babi Jar toi tietoisuuteen natsien tekemän juutalaisten joukkomurhan, josta venäläiset vaikenivat. Dimitri Shostakovitsin 13. sinfonia soi runoelman mukan. Mainittu kansanmurha tapahtui Kiovan lähellä syyskuussa 1941, kahden päivän aikana, ja siinä kuoli 30 000 juutalaista. Babi Jar runoelma julkaistiin Neuvostoliitossavasta 1984.
Jevgeni Jevtusenko tunsi itsensä runoilijana Ladimir Majakovskin, Sergei Jesenin ja Anna Ahmatovan perilliseksi.
Hän kirjoitti myös runon Suomalisista räkänokka fasisteista oltuaan Helsingissä maailman nuorten ystävyys festivaaleilla. Oikeistomuoriso huuteli ja häiriköi kuulemma siellä.
Itse muistan perhaiten runon joka liittyy Babi Jarin runoihin: Ei, en tahdo puolikasta, anna minulle kokonainen maa ja taivas.
Posted by quijote at 10:13 AM No comments:
Sunday, April 2, 2017
Svatoslav Voinov: Viimeinen ehtoollinen, 1918.
Harpin estetiikka, vahvasti symboolinen ja konstruktiivinen maalaus. Voimakkaat ja pelkistyneet muodot, väriasteikko on kylmän askeettista Voinovin maalaus vie arkitodellisuuden tuolle puolen.
Aterian aikana Jeesus otti leivän, mursi ja antoi opetuslapsilleen: ottakaa ja syökää, tämä on minun ruumiini. Hän otti viininmeljan ja kaikki opetuslapset joivat siitä, hän sanoi: Tämä viini on minun vereni, liiton veri, joka vuodatetaan kaikkien puolesta. Totisesti, minä en maista enää viiniköynnöksen antia ennen kuin sinä päivänä jolloin juon uutta viinia Jumalan valtakunnassa.
Vahva sumu laskeutui jo illalla, ja tiivistyi aamua kohti sakeaksi seinäksi. Tänään pitäisi olla lämmim päivä.
Posted by quijote at 9:09 AM No comments:
Saturday, April 1, 2017
Tämän jälkeen eräs Josef, joka oli kotoisin Arimatiasta, pyysi Pilatujselta että hän saisi ottaa Jeesuksen ruumiin ristiltä. Hän oli Jeesuksen opetuslapsi, joskin salaa, sillä hän pelkäsi juutalaisia.Pilatus suostui pyyntöön, ja Josef tuli ja otti Jeesuksen ruumiin alas ristiltä. Paikalle tuli myös Nikodemos, se mies, joka oli käynyt ensimmäisen kerran Jeesuksen luona yöllä, ja hänellä oli mukanaan sata mittaa mirhan ja aloen seosta. Miehet ottivat jeesuksen ruumiin ja käärivät käärinliinoinin joihin oli laitettu tuoksuoljyä, niin kuin juutalaisilla on tapana vainajille laittaa haudatessaan heidät.
Uhrautuminen toisen puolesta on ominainen tapa venäläisessä kirjallisuudessa, taiteessa ja kulttuurissa. Tämä teema toistuu usein ja se toistuu myös Jevgeni Moisejenkon tuotannossa. Korkeat eettiset ihanteet näkyvät hänen Kristuksen kärsimysmaalauksissaan.
Hänen johtoajatuksensa oli puolustaa ihmisyyttä ihmisessä. Kuvan maalaus on nimeltään Golgata ja se on maalattu 1987- 88.
Uhrautumista ei pidä sekottaa tämä päivän uhriutumiseen. Ne ovat merkitykseltään eri asioita.
Tänään on lauantai, harmaata, +3 astetta. sade taukosi juuri.
Posted by quijote at 11:18 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Sateenkaari, ankkuri ja pupu
Jos veisin kuunliljan unohdetun haudalle
Tänään satoi vettä rankasti
Kristuksen kirkastuminen, 1907 Malevitsh
Aleksei Jegorov, Pako Egyptiin 1820-luku
Maksim Vorobjov kävi Pyhällä maalla
Runoilija Jevgeni Jevtusenko kuoli
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla